Dyyni (vuoden 2021 elokuva)

Dyyni (, myös nimellä Dyyni: Osa yksi) on vuonna 2021 ensi-iltansa saanut yhdysvaltalainen eeppinen tieteiselokuva, jonka on ohjannut Denis Villeneuve. Se perustuu Frank Herbertin vuonna 1965 julkaistuun samannimiseen romaaniin, jonka ovat sovittaneet käsikirjoitukseksi Villeneuve, Jon Spaihts ja Eric Roth. Elokuvan pääosia esittävät Timothée Chalamet, Rebecca Ferguson, Oscar Isaac, Josh Brolin, Stellan Skarsgård, Dave Bautista, Stephen McKinley Henderson, Zendaya, Chang Chen, Sharon Duncan-Brewster, Charlotte Rampling, Jason Momoa ja Javier Bardem. Dyyni sai maailmanensi-iltansa Venetsian elokuvajuhlilla 3. syyskuuta 2021 ja Suomen ensi-iltansa 17. syyskuuta 2021. Yhdysvaltain ensi-iltansa se sai 22. lokakuuta 2021. Elokuvan jatko-osan Dyyni: Osa kaksi ensi-iltaa suunniteltiin lokakuulle 2023, mutta elokuva julkaistiin lopulta vasta helmikuussa 2024. Jatko-osan lisäksi elokuvalle on tuotettu esiosana toimiva Dune: Prophecy -televisiosarja, joka perustuu Brian Herbertin ja Kevin J. Andersonin Sisterhood of Dune -romaaniin ja sijoittuu 10 000 vuotta ennen Dyyni-elokuvan tapahtumia. Sarjaa alettiin esittää marraskuussa 2024, ja sen pääosissa esiintyvät Emily Watson, Shirley Henderson, Travis Fimmel, Sarah-Sofie Boussnina, Shalom Brune-Franklin, Faoileann Cunningham, Aoife Hinds ja Chloe Lea. == Näyttelijät == == Tuotanto == ===Pääkuvaukset=== Elokuvan kuvaukset alkoivat maaliskuussa 2019. Aluksi kuvattiin sisäkohtauksia Budapestin Origo-studioiden lavasteissa viiden viikon ajan. Sitten siirryttiin neljäksi viikoksi Jordaniaan ulkokuvauksia varten, jonka jälkeen palattiin Unkariin. Kuvauspaikkoja oli myös Yhdistyneissä arabiemiirikunnissa ja Norjassa. Norja edusti päähenkilö Paul Atreidesin kotiplaneetta Caladania, ja Arrakis-planeettaa eli Dyyniä kuvasivat Abu Dhabin Liwa ja Jordanian Wadi Rum. Kuvaukset päättyivät heinäkuussa, mutta elokuussa 2020 Unkarissa kuvattiin vielä lisämateriaalia. ===Kameratekniikka=== Dyyni kuvattiin Arri-yhtiön valmistamilla digitaalisilla elokuvakameroilla. Sen jälkeen digitaalinen kuva tulostettiin 35 mm:n filmille, josta se skannattiin takaisin digitaaliseen muotoon. Elokuvaaja Greig Fraser päätyi tähän prosessiin testattuaan lukuisia erilaisia kameroita ja filmiformaatteja. Hänen mukaansa filmikameralla tallennettu kuva olisi vaikuttanut vanhanaikaiselta, kun taas digitaalisen kameran kuva olisi näyttänyt liian terävältä. Fraserin mukaan tämä poikkeuksellinen jälkikäsittelyprosessi antaa elokuvalle ajattoman vaikutelman. Elokuva julkaistiin myös 3D-versiona.Hartman, Matthew: Dune (2021) 3-D Blu-ray Review. High-Def Digest 17.1.2022. == Vastaanotto == === Arvosteluja === Elokuva sai pääosin positiivisen vastaanoton kriitikoilta, jotka kehuivat sen laajuutta ja kunnianhimoisuutta. Elokuva sai kuitenkin osakseen myös kritiikkiä. Kritiikki kohdistui erityisesti elokuvan lähdemateriaalin käsittelyyn sekä Denis Villeneuven uraan ohjaajana. Rotten Tomatoes -sivuston mukaan 309 arvostelun perusteella kriitikoiden arvosteluista 83 prosenttia oli myönteisiä. Arvosteluja keräävän Metacritic- sivuston mukaan 58 arvostelun perusteella laskettuna kriitikoiden arvosteluista 75 prosenttia oli myönteisiä. Helsingin Sanomat Jussi Ahlroth Katso Tuomas Riskala Episodi Niko Ikonen Muropaketti Helinä Laajalahti Film-O-Holic Pauliina Savola Iltalehti Juho Rissanen Voima Jari Tamminen Hufvudstadsbladet Sara Ehnholm Hielm V2 Jari Tapani Peltonen Keskipohjanmaa Hannu Björkbacka Kulttuuritoimitus Antti Selkokari Film-O-Holic Juuso Kilpeläinen Turun Sanomat Kari Salminen === Palkinnot ja ehdokkuudet === Palkinnot ja ehdokkuudet Palkinto Päiväys Kategoria Kenelle Tulos Lähde Golden Globe 9. tammikuuta 2022 Paras draamaelokuva Paras draamaelokuva Golden Globe 9. tammikuuta 2022 Paras ohjaus Denis Villeneuve Golden Globe 9. tammikuuta 2022 Paras musiikki Hans Zimmer Elokuva voitti Golden Globe-palkinnon musiikista. Elokuva voitti Oscar-palkinnot parhaasta kuvauksesta, leikkauksesta, musiikista, lavastuksesta, äänestä ja erikoistehosteista. Se oli ehdokkaana lisäksi pukusuunnittelun, meikkauksen, käsikirjoituksen ja parhaan elokuvan kategorioissa. == Katso myös == * Dyyni (kirjasarja) * Dyyni, vuonna 1984 ensi-iltansa saanut David Lynchin ohjaama elokuva. == Lähteet == == Aiheesta muualla == * Virallinen sivusto * https://www.legendary.com/film/dune/ * * * Luokka:Vuoden 2021 yhdysvaltalaiset elokuvat Luokka:Yhdysvaltalaiset tieteiselokuvat Luokka:Denis Villeneuven ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Eeppiset elokuvat Luokka:Legendary Picturesin elokuvat Luokka:IMAX-elokuvat Luokka:3D-elokuvat Luokka:Warner Brosin elokuvat Luokka:HBO Max -alkuperäiselokuvat